
МОДЕЛ УГОВОРА

о пружању услуге израдe планске и пројектно техничке документације Аеродрома Требиње, ЈН број 10/2021

Закључен између:

1. Наручиоца: 
„Аеродроми Србије“д.о.о. Ниш, Улица ваздухопловаца 24, Ниш, које заступа директор, Михајло Здравковић, рачун бр.200-2837870101033-74 код Банке поштанске штедионице и 840-0000000601723-32 код Управе за трезор,  ПИБ 109362109, матични број 21168734 (у даљем тексту: Наручилац) 

и
2. ................................................................................................
са седиштем у ............................................, улица .........................................., 
ПИБ:.......................... 
матични број: ........................................
број рачуна: ............................................, назив банке:......................................,
Телефон:............................Телефакс: .......................................
Е-mail адреса: ______________________
кога заступа................................................................... 
(у даљем тексту: Извршилац услуге) (Попуњава Извршилац услуге)
* ПОДИЗВОЂАЧ (и):
................................................................................................
са седиштем у ............................................, улица .........................................., 
ПИБ:.......................... 
матични број: ........................................
број рачуна: ............................................ , назив банке:......................................,
Телефон:............................Телефакс:
Е-mail адреса: _______________________
кога заступа................................................................... , са друге стране.
* ЧЛАНОВИ ГРУПЕ ПОНУЂАЧА:
1) ................................................................................................
са седиштем у ............................................, улица .........................................., 
ПИБ:.......................... 
матични број: ........................................
број рачуна: ............................................ Назив банке:......................................,
Телефон:............................Телефакс:
Е-mail адреса: ___________________
кога заступа................................................................... 
2) ................................................................................................
са седиштем у ............................................, улица .........................................., 
ПИБ:.......................... 
Матични број: ........................................
Број рачуна: ............................................ Назив банке:......................................,
Телефон:............................Телефакс:
Е-mail адреса: _______________________
кога заступа................................................................... 
________________________________________________
 (у даљем тексту:пружалац услуге)

са друге стране.
Основ уговора:
ЈН број: 10/2021
Број и датум одлуке о додели уговора:...............................................
Понуда изабраног понуђача бр. ______ од.............................. 

ПРЕАМБУЛА              

Уговорне стране сагласно констатују:

	да је Наручилац у складу са чл. 52. Закона о јавним набавкама („Сл.гласник РС“, број 91/2019) спровео поступак јавне набавке за набавку услуге израдe планске и пројектно техничке документације Аеродрома Требиње, ЈН број 10/2021, ради закључења уговора о јавној набавци, на основу Одлуке о спровођењу поступка јавне набавке број: _______од ________ године;
· да је Наручилац на основу Извештаја о стручној оцени понуда бр. _________ од _________ године, у складу са чланом 146. Закона о јавним набавкама, донео Одлуку о додели уговора _________ од __________ године и прихватио понуду Извршиоца услуге бр. ________ од ___________ године и изабрао Извршиоца услуге за набавку услуга из спроведеног поступка јавне набавке; (Попуњава Наручилац)
·  да се средства за извршење услуге обезбеђена су  у складу са Закључком Владе 05 Број: 401-904/2021. од 11. фебруара 2021. године којим је усвојен Програм о распореду и коришћењу средстава субвенција за „Аеродроми Србије“ доо Ниш за 2021. годину;

· овај Уговор закључује се у складу са:
· Законом о јавним набавкама („Службени гласник РС”, бр.91/2019) и пратећом подзаконском регулативом;
· Законом о облигационим односима („Службени лист СФРЈ“ бр. 29/78, 39/85, 45/89 – одлука УСЈ и 57/89,  „Службени лист СРЈ“ бр. 31/93, „Службени лист СЦГ“ бр. 1/2003 – Уставна повеља, и „Сл.гласник РС“, бр.18/2020); 
· Законом о меници („Сл. лист ФНРЈ“ бр. 104/46, „Сл. лист СФРЈ“ бр 16/65, 54/70 и 57/89, „Сл.лист СРЈ“ бр. 46/96 и „Сл.лист СЦГ“ бр. 1/2003 – Уставна повеља);
· Законом о роковима измирења новчаних обавеза у комерцијалним трансакцијама („Службени гласник РС“ бр.119/2012, 68/2015 и 113/2017);
· другим релевантним прописима.





ПРЕДМЕТ УГОВОРА
Члан 1.
	Предмет овог уговора је услуга израдe планске и пројектно техничке документације неопходне за изградњу Аеродрома Требиње (у даљем тексту: услуга), а у свему према понуди Извршиоца бр.___________(у даљем тексту: Понуда) која чини саставни део овог Уговора и Конкурсном документацијом за ову јавну набавку.
Услуга из става 1. овог члана обухвата следеће:
-  Доставу нацрта Зонинг плана подручја посебне намјене “Аеродром Требиње”,
- Доношење/усвајање Зонинг плана подручја посебне намјене “Аеродром Требиње” у Народној скупштини Републике Српске,
-Доставу урбанистичко-техничких услова којим се дефинишу услови за изградњу и коришћење објекта и земљишта са пратећом документацијом,
-Издавање локацијских услова за Аеродром Требиње,
-Доставу ревидираних главних пројеката са пратећом документацијом и позитивног ревидентског извештаја,
-Издавање грађевинске дозволе за Аеродром Требиње,
-Друге услуге дефинисане пројектним задатком.

ЦЕНА
Члан 2.
	Укупна цена за извршење услуга из члана 1. овог уговора је _______________ динара/ ЕУР (заокружити понуђену валуту) без ПДВ-а, односно _______________ динара/ ЕУР са ПДВ-ом.
	Уколико се обрачунава, порез на додату вредност ће се обрачунавати сходно важећим прописима у Републици Србији.
	Ценом из става 1. овог члана обухваћени су сви трошкови који се односе на реализацију овог уговора, укључујући и трошкове (независне) ревизије, као и трошкове платног промета (уколико Пружалац услуге има седиште у другој земљи, односно ван територије Републике Србије), и административних трошкова на име прибављања неопходних дозвола, сагласности, мишљења и извештаја.
Цена из овог члана је фиксна и не може се мењати у току трајања Уговора.


НАЧИН ПЛАЋАЊА

Члан 3.
Наручилац се обавезује да ће плаћање извршити сразмерно степену извршења целокупних уговорних обавеза и то према следећој динамици:
1.Прва рата - 20% од укупне цене, по достави Нацрта Зонинг планa подручја посебне намјене „Аеродром Требиње“; у износу од ________________ динара/ЕУР; (заокружити понуђену валуту)
2.Друга рата -   10% од укупно понуђене цене, по доношењу/усвајању Зонинг плана подручја посебне намјене „Аеродром Требиње“ у Народној скупштини Републике Српске, у износу од ________________ динара/ЕУР; (заокружити понуђену валуту)
3.Трећа рата - 20% од укупне цене, по достави урбанистичко-техничких услова којим се дефинишу услови за изградњу и коришћење објекта и земљишта са пратећом документацијом, у износу од ________________ динара/ЕУР; (заокружити понуђену валуту)
4.Четврта рата  - 10% од укупне цене, по издавању локацијских услова за Аеродром Требиње, у износу од ________________ динара/ЕУР; (заокружити понуђену валуту)
5.Пета рата - 30% од уговорене цене, по достави ревидираних главних пројеката са пратећом документацијом и позитивног ревидентског извештаја,  у износу од ________________ динара/ЕУР; (заокружити понуђену валуту)
6.Шеста рата - 10% од уговорене цене, по издавању грађевинске дозволе за Аеродром Требиње, у износу од ________________ динара/ЕУР(заокружити понуђену валуту).

РОК ИЗВРШЕЊА УСЛУГА

Члан 4.

	Извршилац услуге  је дужан да услугу  која је предмет овог Уговора изврши у року не дужем од ____________(не може бити дужи од 6 месеци), не укључујући време неопходно за исходовање решења, сагласности и/или уверења државних институција/органа. 

ОБАВЕЗЕ НАРУЧИОЦА
Члан 5.
Наручилац је у обавези да:
· обезбеди приступ предметној локацији, уведе Извршиоца у посао за сваку фазу извршења услуге и обезбеди му све услове за несметано вршење услуге која је предмет овог уговора;
· формира Комисију за праћење реализације Уговора (у даљем тексту: Комисија), која ће размењивати информације са Извршиоцем у писаној форми, вршити стручну контролу свих фаза израде документације и давати налоге, примедбе и сугестије по којима је Извршилац дужан да поступи, без одлагања. Зависно од озбиљности евентуалних примедби, Комисија доноси одлуку о даљој изради документације, односно о наставку рада или о повратку процеса израде документације на претходне активности. Комисија је у обавези да у року од 7 дана од датума пријема усаглашеног дела документације, достави примедбе у писаној форми и да.
· уколико нема примедби на достављени део документације у одређеној фази реализације уговора, у року од 5 дана од датума пријема, сачини и потпише одговарајући Записник;
· у року од 5 дана од датума пријема решења/мишљења надлежног органа у вези дела документације, сачини и потпише одговарајући Записник;
· плати за извршену услугу у складу са одредбама овог уговора.




ОБАВЕЗЕ ИЗВРШИОЦА

Члан 6.
Извршилац је у обавези да:
· за потребе Наручиоца изради документацију придржавајући се важеће законске и подзаконске регулативе, техничких стандарда, прописа, правила и критеријума о пружању предметних услуга, а у свему у складу са Понудом и Конкурсном документацијом, као и да сноси трошкове административних такси на име прибављања неопходних дозвола, сагласности, мишљења и извештаја.

Члан 7.
	Извршилац је дужан да, у року од 5 (пет) календарских дана од датума потписивања уговора, Наручиоцу достави решење о именовању Руководиоца пројекта и одговорних техничких лица, који имају исте или боље квалификације од оних дефинисаних Конкурсном документацијом.
Уколико у току извршења Уговора неко од наведених ангажованих лица престане да ради на предметном Уговору, из било ког разлога, Извршилац ће одмах о томе писаним путем обавестити Наручиоца и доставити на сагласност захтев за замену одговорног техничког лица, уз који ће приложити доказе у складу са захтевима из конкурсне документације. Ако у току извршења Уговора неко до одговорних техничких лица, престане да ради на извршењу Уговора, Наручилац ће прихватити као ново техничко лице оно лице које поседује одговарајуће важеће лиценце и испуњава све услове дефинисане Конкурсном документацијом. Наручилац задржава право да у било ком тренутку захтева писмено, уз одговарајуће образложење, промену лица именованог за одговорно техничко лице, а Извршилац је у обавези да без одлагања поступи по захтеву и достави ново решење уз које ће приложити доказе у складу са захтевима из конкурсне документације.

ПРУЖАЊЕ И ПРИМОПРЕДАЈА УСЛУГА

Члан 8.

	У року од највише 15 дана од датума потписивања уговора, Комисија ће увести Извршиоца у посао, након што Извршилац достави захтевано решење из члана 7. овог уговора, Полису из члана 10. Уговора као инструмент обезбеђења из члана 11 уговора. Заводни датум обострано потписаног Записника о увођењу Извршиоца у посао је дан од када почиње да тече рок извршења услуга из члана 1. овог уговора, као и укупан рок за реализацију Уговора из члана 4. овог уговора.
	Извршилац је у обавези да усаглашава изглед и друге карактеристике објекта са Наручиоцем до усвајања коначног решења, на основу кога ће Комисија потписати Записник о примопредаји документације, у року од 5 дана од датума пријема. 


КВАЛИТЕТ И ГАРАНЦИЈЕ
Члан 9.
	Извршилац гарантује за квалитет пружене услуге.
Уколико Наручилац, након примопредаје документације, а током извођења одговарајућих радова, установи преко Надзорног органа или Извођача радова скривене недостатке у предметној техничкој документацији, потребно је да о томе одмах обавести Извршиоца писаним путем.
	      У случају из претходног става, Наручилац има право да захтева од Извршиоца да отклони недостатак о сопственом трошку. Наручилац има права да проследи примедбе 36 месеци од дана потписивања Записника о усвајању и коначној примопредаји техничке документације.
	Извршилац је дужан да у року од 7 календарских дана од дана пријема писаног обавештења, отклони недостатке и достави кориговану техничку документацију о сопственом трошку.


ОСИГУРАЊЕ ИЗВРШИОЦА ОД ПРОФЕСИОНАЛНЕ ОДГОВОРНОСТИ

Члан 10.
Извршилац је дужан да, у року од 10 дана од дана потписивања уговора, обезбеди и достави Наручиоцу Полису осигурања од професионалне одговорности (у даљем тексту: Полиса).
Предмет Полисе је професионална одговорност осигураника за штете проузроковане трећим лицима услед грешака и пропуста насталих у обављању послова израде и контроле техничке документације. Овим осигурањем треба да буде покривена професионална одговорност за стручну грешку или пропуст, који настану обављањем послова за које је Извршилац/Осигураник регистрован, а у току реализације уговора и која представља кршење или одступање од постојећих правила струке, утврђених професионалним стандардима и нормативима, односно неизвршење и непоступање са пажњом доброг стручњака, за коју је Извршилац/Осигураник одговоран у складу са законом.
[bookmark: _GoBack]Износ осигуране суме је минимум 50.000 евра. Важност полисе мора да буде до 1 године од дана обостраног потписивања Записника о усвајању и коначној примопредаји документације. Уколико се продужава рок од 36 месеци, одређен чланом 9. Уговора, Извршилац је у обавези да продужи трајање полисе.
Сума осигурања - максимална обавеза осигуравача у Полиси мора бити дефинисана на следећи начин: 
-„Максимална обавеза осигуравача је сума осигурања по једном штетном догађају и укупно за цео период осигурања“;
-Осигурање мора бити без франшизе односно, у Полиси осигурања од професионалне одговорности мора бити наведено да: Осигураник не учествује у штетном догађају (откупљено учешће осигураника у штетном догађају).


СРЕДСТВА ОБЕЗБЕЂЕЊА ЗА ИСПУЊЕЊЕ УГОВОРНИХ ОБАВЕЗА 

Члан 11.
У року од 7 дана односно 15 дана (уколико Извршилац доставља банкарску гаранцију) од дана закључења уговора, Извршилац обезбеђује испуњење свих својих уговорних обавеза средствима финансијског обезбеђења:
- БЛАНКО-СОЛО МЕНИЦА/или БАНКАРСКА ГАРАНЦИЈА ЗА ДОБРО ИЗВРШЕЊЕ ПОСЛА (у зависности да ли Извршилац има седиште у страној држави)  број:________________________________________, оверена печатом и потписом Продавца, СА МЕНИЧНИМ ПИСМОМ, попуњеним и овереним, у коме је уписан износ 10% од вредности уговора из члана 2. без ПДВ-а, а у циљу доброг извршења посла као гаранцију да ће своје обавезе у целости извршити на уговорени начин и у уговореном року.
Меницa/банкарска гаранција се налази код Наручиоца онолико колико траје рок за испуњење обавеза Извршиоца из овог уговора. Меницa/банкарска гаранција се не може вратити Извршиоцу пре истека рока за испуњење обавеза, осим уколико је Извршилац у целости испунио своје  обавезе.
Ако се за време трајања уговора промене рокови за извршење уговорне обавезе, важност менице/банкарске гаранције за добро извршење посла мора да се продужи.

УГОВОРНА КАЗНА
Члан 12.
У случају да дође до прекорачења рокова извршења услуге из чл. 4. и чл. 9. став 4 кривицом Извршиоца, Наручилац може наплати уговорну казну у висини од 0,5% укупне уговорене цене из чл. 2 став 1 овог уговора, за сваки дан закашњења, а највише до 10% укупне уговорене цене из чл. 2 став 1 овог уговора.
Плаћање уговорне казне не ослобађа другу уговорну страну од обавеза које има према Наручиоцу по закљученом уговору. 

КОРИШЋЕЊЕ ДОКУМЕНАТА И ВЛАСНИШТВО НАД ДОКУМЕНТАЦИЈОМ
Члан 13.
Извршилац се обавезује да неће без писане сагласности Наручиоца, објављивати нити чинити доступним трећим лицима документацију и податке који се односе на предмет овог уговора.
Извршилац задржава ауторско право над документацијом израђеном по овом Уговору, у складу са Законом о ауторским и сродним правима („Службени гласник РС”, бр. 104/09, 99/11, 119/12 и 29/2016 – одлука УС).
Уговорне стране су сагласне да сва документација, даном исплате уговорене цене постаје власништво Наручиоца.

ВИША СИЛА
Члан 14.
Уколико је нека уговорна страна спречена да извршава своје обавезе утврђене овим Уговором из разлога више силе, рок за извршење тих обавеза ће се продужити за време трајања дејства више силе.

Под вишом силом подразумевају се све околност које се изван контроле Наручиоца и друге уговорне стране, укључујући али не ограничавајући се на рат, револуцију, терористичке нападе, озбиљна разарања, експлозије, пожар, поплаву, временске непогоде, сушу, земљотрес, епидемије, карантине, опште бојкоте система земаља из које  извози или производи једна од уговорних страна, штрајкове, доношење уредби и других прописа који спречавају извршење уговорних обавеза, ембарго на превоз, санкције Уједињених нација или друге међународне организације, које онемогућавају, спречавају или ометају извршење обавеза уговорних страна.
Страна која је погођена вишом силом ће, у најкраћем року, обавестити другу уговорну страну у писаној форми о настанку Више силе.
Уколико виша сила траје дуже од 90 (деведесет) дана, уговорне стране ће решити проблем даље реализације Уговора споразумно у најкраћем року. Уколико не могу да постигну споразум у року од 120 (стодвадесет дана) календарских дана након наступања више силе, свака уговорна страна ће имати право да раскине овај Уговор.


РАСКИД УГОВОРА
Члан 15.
Свака од уговорних страна може раскинути овај Уговор у случају да друга страна не извршава своје уговорне обавезе у свему на уговорени начин и у уговореном року, односно у случају да врши битне повреде уговора, у смислу одредаба Закона о облигационим односима.
Страна која жели да раскине уговор сагласно ставу 1. овог члана, дужна је да пре раскида писмено обавести другу страну о кршењу било које уговорне обавезе, да наведе повреду уговорне обавезе и захтев да се то исправи у року од 7 дана од дана достављања писменог обавештења.
Уколико уговорна страна која је одговорна за раскид уговора и чијом је кривицом настала штета, не отклони недостатке, друга уговорна страна има право на раскид уговора. 
Раскидом уговора не престаје евентуална обавеза да се накнади стварна штета проузрокована другој уговорној страни.
Раскид уговора нема утицаја на права и обавеза уговорних страна насталих пре раскида уговора.
Наручилац задржава право да једнострано раскине овај уговор у случају да надлежни орган не одобри документ који је предмет уговора, у ком случају ће уговорне стране регулисати међусобна права и обавезе доспеле до момента раскида Уговора.
Уговорне стране могу споразумно раскинути уговор и то писаним споразумом о раскиду уговора, а којим раскидом ће уговорне стране регулисати међусобна права и обавезе доспеле до момента раскида Уговора.

ПРЕЛАЗНЕ И ЗАВРШНЕ ОДРЕДБЕ
Члан 16.
Осим уколико није другачије дефинисано овим уговором, све информације које се дају у вези са овим уговором ће бити у писаној форми.

Члан 17.
Овај уговор ступа на снагу даном потписивања од стране овлашћених представника обе уговорне стране.

Члан 18.
Уговорне стране су сагласне да за све што овим уговором није предвиђено важе одредбе Закона о облигационим односима, Закон о уређењу простора и грађењу Републике Српске и други релевантни прописи.

Члан 19.
	Све евентуалне спорове у вези овог уговора, уговорне стране ће покушати да реше споразумно, а ако не постигну споразум, сагласне су да за решавање спора буде надлежан Привредни суд у Нишу.
Члан 20.
Овај Уговор сматра се закљученим даном потписивања оба уговарача.

Члан 21.
Овај Уговор је закључен у 4 (четири) истоветних примерака, од којих по 2 (два) примерка припадају свакој уговорној страни.


Напомена: Овај модел уговора представља садржину уговора који ће бити закључен са изабраним понуђачем. Наручилац може одбити понуду, ако понуђач без оправданих разлога одбије да закључи уговор о јавној набавци, након што му је уговор додељен.

